**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 003451403 2024 08233 001 000 060 107 04 019**

**Датум: 12. 12. 2024. године**

**ЛАПОВО**

 На основу члана 32. став 1. тачка 6. Закона о локалној самоуправи („Службени гласник РС“, бр. 129/07 и 83/14 и др.закон, 101/16-др.закон, 47/2018 и 111/2021) и члана 37. став 1. тачка 6. Статута општине Лапово („Службени гласник општине Лапово“, број 2/19), Скупштина општине Лапово на седници одржаној дана 12. децембра 2024. године, донела је

**ПРАВИЛНИК**

**О ТРЕЋОЈ ИЗМЕНИ ПРАВИЛНИКА О ПРАВУ НА КОРИШЋЕЊЕ И НАЧИНУ КОРИШЋЕЊА МОБИЛНИХ ТЕЛЕФОНА ЗА СЛУЖБЕНЕ ПОТРЕБЕ У ОРГАНИМА ОПШТИНЕ**

**ЛАПОВО**

**Члан 1.**

 У Правилнику о праву на коришћење и начину коришћења мобилних телефона за службене потребе у органима општине Лапово („Службени гласник општине Лапово“, бр. 19/20, 3/21 и 18/22) ( у даљем тексту : Правилник ) у члану 3. ставови 2, 3, и 4. бришу се.

**Члан 2.**

Члан 7. став 1. мења се и гласи:

„ Износ месечног рачуна за коришћење мобилног телефона за службене потребе ограничава се на максималан износ до:

- 6.000,00 динара за председника општине, заменика председника општине и председника Скупштине општине;

- 4.000,00 динара за начелника Општинске управе, заменика начелника Општинске управе, заменика председника Скупштине општине, секретара Скупштине општине, заменика Секретара скупштине општине, помоћника председника општине, општинског правобраниоца;

- 2.000,00 динара за руководиоце унутрашњих организационих јединица, службеника за јавне набавке и службеника за локални економски развој;

- 1.200,00 динара за остале запослене у општинској управи“.

**Члан 3.**

У члановима 9. и 13. речи: „Одељење за буџет, привреду и финансије“ у одређеном падежу замењују се речима: „Одељење за буџет и финансије“ у одговарајућем падежу.

**Члан 4.**

 У осталом делу Правилник остаје непромењен.

**Члан 5.**

 Овај Правилник ступа на снагу осмог дана од дана објављивања у „Службеном гласнику општине Лапово“.

 **ПРЕДСЕДНИЦА**

**Мирела Раденковић**

**Образложење**

Правни основ за доношење овог Правилника садржан је у члану 32. став 1. тачка 6. Закона о локалној самоуправи и члану 37. став 1. тачка 6. Статута општине Лапово којим су прописане надлежности Скупштине и да Скупштина општине, у оквиру својих надлежности доноси прописе и друге опште акте.

Разлог за доношење овог правилника налази се у потреби усклађивања максималног износа коришћења мобилног телефона за службене потребе са кретањем цена услуга мобилне телефоније на тржишту.

На основу свега наведеног, донет је правилник као у тексту.